Чилимдiнын «Рöдвуж керка» проектлы лоö сетöма республиканскöй статус.

«Тайöс решитöма», - висьталiс Коми Республикаса Юралысь Вячеслав Гайзер «Русь Печорская» регионкостса öтйöза öтмунöмлöн активкöд аддзысьлiгöн. – Ме радпырысь видзöдi талун Сенинъяслысь (Мяндинъяслысь) рöдвуж керкасö. Тайö быттьö музей, сiйöс бура вöчöма – туризмлы пöшти дась база. Тайö абу чери кыян туризм йылысь абутöм проектъясыс, мый йылысь висьталö районса юралысь».

«Рöдвуж керка» проектлы республиканскöй статуссö сетны Коми Республикаса Юралысьлы вöзйисны «Русь Печорская» öтмунöмö пырысьяс. Вячеслав Гайзер ошкис проектсö да тшöктiс республикалöн национальнöй политикаса министр Валерий Коробовлы думыштны та вылын.

«Ме радпырысь видзöдi талун Сенинъяслысь (Мяндинъяслысь) рöдвуж керкасö. Тайö быттьö музей, сiйöс бура вöчöма – туризмлы пöшти дась база. Тайö абу чери кыян туризм йылысь абутöм проектъясыс, мый йылысь висьталö районса юралысь», - пасйис В.Гайзер. – Колö оз сöмын видзны культура донаторъяссö, но и медым тiянлы, тiян челядьлы да внукъяслы бура овсис ас му вылын».

Коми Республикаса Юралысь торйöн пасйис «Русь Печорская» öтмунöмлысь уджсö: «Тiян öтмунöм – тайö ыджыд пример, кыдзи колö оз сöмын видзны культура, но и сöвмöдны сiйöс, паськöдны том войтыр пöвстын. Тайö зэв буртор! И сiйö, мый ме талун аддзи Чилимдiнын – тiян ыджыд пай».

\*\*\* «Рöдвуж керка» проект бура збыльмöдсьö Чилимдiнын 2005 восянь. Рöдвуж пöвъяс öшöдiсны Анхинъяслöн, Ванинъяслöн, Сенинъяслöн, Карпунинъяслöн, Никишинъяслöн, Горькийяслöн керкаяс вылö.

Проектлöн медшöр могыс - видзны рöдвуж керкаяс, туявны семьялысь история, видзны пöль-пöчлысь традицияяс.